open-index/open-wikipedia-markdown huggingface dataset:
Agilulf

**Agilulf** (død 616), hertug av Torino og fra 591 konge i Det langobardiske kongerike i Italia. Han var en slektning, sannsynligvis fetter, av langobardenes kong Authari som regjerte fra 584 til sin død i 590.

## Biografi
Agilulf var sønn av hertug Ansvald av Torino.. Ifølge *«Langobardenes historie»* av Paulus Diaconus ble han i 589, da Authari giftet seg med Theodelinda, spådd av sin slave at han skulle få dronningen til hustru senere.

Authari døde i 590, sannsynligvis etter å ha blitt forgiftet under et opphold i Franken (Frankrike). Hans hustru Theodelinda, som var datter av kong (eller hertug) Garibald I av Bayern, beholdt sin dronningstatus etter kongens død. Langobardene syntes så godt om henne at hun ble rådet til selv å velge seg en mann blant langobardene som de mente de var tjent med å ha til ny konge. Valget falt på hertug Agilulf i den langobardiske provinsen Torino.

Agilulf ble gift med Theodelinda i 590 og han ble på langobardenes vis løftet på skjold og hyllet til konge i mai 591. Han ble døpt for å følge sitt folks tro, men antok først den arianske trosretningen, før han i 603 gikk over til katolisismen. Han døpte også sin sønn Adaloald og fikk bygd basilikaen i Monza hvor Theodelinda hadde sin sommerresidens i 595. Lombardias berømte jernkrone oppbevares fortsatt i basilikaen.

Hans regjeringstid var preget av fredsslutning med frankerne. Fredsmegleren Guntram, konge av Burgund, døde i 592 og uten ham oppsto det borgerkrig blant frankerne som satte stopper for angrepene mot Lombardia. Han inngikk også fred med pavedømmet i 598 etter tretti års ufred og konsentrerte sin militære makt mot trusselen fra Det bysantiske riket. Han styrket også sitt rike ved å innlemme de umbriske byene Sutri og Perugia fra eksarkatet av Ravenna, og opprettholdt samtidig gode relasjoner med det tyske hertugdømmet Bayern. Han bekjempet avarer og slavere, og inngikk en våpenhvile med den bysantinske keiseren Maurikios i 598 ved hjelp av pave Gregor I den store.

Siste del av hans lange regjeringstid forløp relativt fredelig. Etter sin død i 616 ble han etterfulgt av sin og Theodelindas sønn Adaloald. Han hadde også en datter Gundeberga som ble gift med Arioald som også hadde tittelen hertug av Torino og var lombardisk konge fra 626 til 636.

## Referanser
Ullernchausseen (Oslo)

**Ullernchausséen** (1–119, 2–120J) er en chaussé (vei) fra Smestad (Smestadkrysset eller Smestadtunnelen) til Lilleaker (bydel Ullern) i Oslo. Opprinnelig var vestre del av veien — mellom Lilleakerveien og Ullern kirke — en villavei kalt Kirkeveien. Veien åpnet til Smestad i 1920 og fikk nåværende navn i 1922. Hele veien var lenge en del av Ring 3, men i 1992 åpnet Granfosstunnelen, og vestre del (fra en rundkjøring vest for Ullern kirkegård til Lilleakerveien) ble en boligvei utenfor tunnelen. 

## Kilder
*  

## Eksterne lenker
*
Utsynsveien (Oslo)

**Utsynsveien** (1A–11D, 2A–4D) er en vei på Bekkelagshøgda i bydel Nordstrand i Oslo. Den går som blindvei sørøstover fra Raschs vei, og den forgrener seg i to. Det er gangveiforbindelse til Nordseterveien.

Veien het fra 1917 av Utsiktsveien etter husmannsplassen Utsikten, men fikk dagens navn i 1953.

## Kilder
*  

## Eksterne lenker
*
Deep Blue vs Garri Kasparov

**Deep Blue vs Garri Kasparov** var to sjakkturneringer hvor daværende verdensmester i sjakk, Garri Kasparov spilte mot IBMs
supercomputer Deep Blue. Matchene ble spilt i 1996 og 1997, begge i USA.

Etter denne matchen har konseptet «mennesket mot maskin» i sjakken blitt sett på som overflødig, da det rett og slett vil være umulig for et menneske å vinne. Datamaskinene utvikler seg stadig, og de aller fleste eksperter er enige i at mennesket vil være sjanseløs i matchspill. De beste datamaskinene hadde allerede i 2014 over 3300 i rating, mer enn 400 ratingpoeng mer enn noe menneske noen gang har hatt.

## Første duell, 1996
Første match ble spilt i Philadelphia, Pennsylvania og endte med 4-2-seier til Kasparov etter at maskinen tok ledelsen 1-0 i det første partiet. Dette var første gang i historien der en computer beseirer en sittende verdensmester med full betenkningstid og vanlige turneringsregler. Kasparov slo raskt tilbake, og etter to rolige remiser midt i matchen, avgjorde i de to siste partiene etter å ha funnet ut maskinens svakheter.

## Andre duell, 1997
Andre match, spilt i New York City startet med at Kasparov vant første parti, men computeren slo raskt tilbake, vant 2. parti og avgjorde matchen med en overbevisende seier i sitt siste hvitparti i nest siste runde. Dette var computerens definitive gjennombrudd i sjakken, og første gang en computer beseiret en sittende verdensmester i en match over flere partier.
## Resultattabeller

## Referanser


## Eksterne lenker
* Offisiell hjemmeside for matchene
* Alle partiene på Chessgame.com
Ragnhild Helseth

**Ragnhild Helseth** (født 6. desember 1958 i Kristiansund) er en norsk politiker fra Venstre. Helseth er utdannet ergoterapeut fra 1984, med tilleggsstudier i filosofi og økonomi. Hun har praksis fra rehabiliteringssykehus, samt interesseorganisasjon for funksjonshemmede, dagsenter, hjelpemiddelsentral, barnehabiliteringstjenesten og kommunehelsetjenesten, og jobber som ergoterapeut for Kristiansund kommune.

Helseth er også aktiv som medlem av Kristiansund symfoniorkester.

## Eksterne lenker
* Ragnhild Helseth, hjemmesiden til Kristiansund Venstre
Johnny Ingebrigtsen

**Johnny Ingebrigtsen** (født 18. september 1959) er en norsk politiker fra Sosialistisk Venstreparti. Ingebrigtsen var vararepresentant i Stortinget fra Finnmark i periodene 2005–2009 og 2013–2017. I forbindelse med Kirsti Bergstøs fødselspermisjon møtte Ingebrigtsen fast på stortinget i nesten et år fra valget 2013 til stortinget tok sommerferie.

Han kommer fra Nordkapp og har der vært medlem av byrådet. Han var også leder av Finnmark SV til 2015, da han ble avløst av Tommy Berg.

Ingebrigtsen ble i august 2018 dømt for miljøkriminalitet. Han skal i august 2017 ha senket sin egen sjark «Ternen» utenfor Gjesvær i Nordkapp kommune. Han hevdet den sank ved et uhell under slep, men tingretten mener Ingebrigtsen senket den bevisst ved blant annet å bore hull i, og feste store steiner til skroget. Ingebrigtsen hevdet at han gjorde dette i etterkant fordi deler av skroget befant seg over overflaten og dette utgjorde en fare. Han hevet den i november 2017. Sjarken var ikke forsikret. Han ble ilagt en bot på  kroner, subsidiært 36 dager fengsel.

## Referanser


## Eksterne lenker
*
Tord Hustveit

**Tord Hustveit** (født 1992) er en norsk politiker for Venstre, fra Eidsvoll. Han var fra 2013 til 2017 leder av Unge Venstre. og fra 2015 er medlem av fylkestinget i Akershus. Hustveit har tidligere vært fylkesleder i Akershus Unge Venstre og som sentralstyremedlem i ungdomspartiet. Hustveit har studert samfunnsøkonomi, og det er særlig i økonomiske spørsmål han har markert seg som ungdomspartileder, i tillegg til i klima- og flyktningesaker. 

## Referanser


## Eksterne lenker
* Tord Hustveit (22) – Leder i Unge Venstre, presentasjon på Unge Venstres hjemmeside
Dorje Shugden

**Dorje Shugden**, også kjent som **Dolgyal** og **Gyalchen Shugden**, er en beskyttende ånd innenfor tibetansk buddhisme. Han er betraktet forskjellig, som en beskyttende ånd (gyalpo), som en mundan mindre beskytter, som en mundan større beskytter, som en stor beskytter som har oppnådd opplysthet, eller som en større beskytter som utad opptrer som opplyst.

Den såkalte Dorje Shugden kontroversen oppstod innenfor alle skoler av tibetansk buddhisme, men er mest forbundet med skolen Gelug. Kontroversen dreier seg om hans status av opplysthet, avvik fra tradisjonelle Gelug-lærdommer, hans erstatning for tradisjonelle Gelug-beskyttere, sekteriske funksjoner, og religiøse handlinger utført av vestlige tilhengere av Den Nye Kadampa-tradisjonen.

## Eksterne lenker
*  

* 

* 

*
Engveien (Oslo)

**Engveien** (5–31, 8–74) er en vei på Grefsen i bydel Nordre Aker i Oslo. Den begynte opprinnelig ved Kjelsåsveien, men begynner nå som blindvei sør for Grefsenveien. Derfra går den mot nord-nordvest til den ender i en snuplass ca. 400 meter nord for Morells vei.

Navnet ble vedtatt i 1915

## Kilder
*  

## Eksterne lenker
* 
* Oslo kommunes bydelsoversikt
Ensjøsvingen (Oslo)

**Ensjøsvingen** (2–10D; ingen oddetallsadresser) er en vei på Ensjø i bydel Gamle Oslo. Det er en blindvei på vestsiden av Ensjøveien.

Navnet ble vedtatt i 1955. Veien har blokkbebyggelse fra 1950-årene.

## Kilder
*  

## Eksterne lenker
* Oslo kommunes bydelsoversikt
Aloysius Lilius

**Aloysius Lilius** (Luigi Lilio eller Giglio, født ca 1510 i Calabria, død 1576 sannsynligvis i Roma) var en italiensk lege, filosof og kronolog.

Lite er kjent om hans tidlige liv. Man vet at han kom fra Calabria, enten Cirò eller Zirò. Han studerte medisin i Napoli, hvorpå han tjente under hertug Carafa. Han underviste i medisin på universitet i Perugia fra 1552.

Han er først og fremst kjent som den gregorianske kalenderens primære opphavsmann etter å ha forfattet et manuskript ved tittel *Compendiuem novae rationis restituendi kalendarium* (Kompendium om den nye plan for kalenderens restituering).

Reformen av den nye kalenderen ble imidlertid ikke gjennomført før etter hans død, da hans bror Antonio introduserte manuskriptet for pave Gregor XIII. Manuskriptet ble deretter gitt til reformkommisjonen, og antatt i 1582, etter visse modifikasjoner av Christophorus Clavius. Pavens bulle om innføringen av den nye kalenderen nevner uttrykkelig Lilius som opphavsmann.

Lilius krater på månen er oppkalt etter ham. Innen datavitenskap tilsvarer liliansk dato antallet dager siden 14. oktober 1582.

## Referanser


## Litteratur
*Giulio Armolo: *Papi - Astronomi - Epatte, Luigi Giglio*, Napoli 1963 (Biografie)
*Jacques Dutka: *On the gregorian revision of the Julian Calendar*, Mathematical Intelligencer 1988, Nr. 1 
*August Ziggelaar: The papal bull of 1582 promulgating a reform of the calendar'', G.V. Coyne, M.A. Hoskin, O. Pedersen: Gregorian Reform of the Calendar: Proceedings of the Vatican conference to commemorate its 400th anniversary. Specola Vaticana, citta del vaticano 1983 (om Lilius s. 206)

## Eksterne lenker
* Compendium novae rationis (Lat.)
* Catholic Encyclopedia: Aloisius Lilius (Engl.)
* Gordon Moyer, Antonius Lilius and the "Compendium novae rationis restituendi Kalendarium"
Bergens Schakklub

**Bergens Schakklub**, stiftet 11. september 1902 er en sjakklubb i Bergen.
Klubben ble stiftet med bakgrunn i klubben "Den Gode Hensigt", og senere stortingsrepresentant Henrik Ameln var en av stifterne. Senere var også statsminister Christian Michelsen blant medlemmene.

Av kjente sjakkspillere kan nevnes:
* Oluf Kavlie-Jørgensen, norgesmester 1938
* Per Ofstad, juniornorgesmester 1951 og 1953, norgesmester 1961
* Roy Harald Fyllingen, Internajonal mester og norgesmester 1998.

Hjemmesiden til Bergens Schakklub  har nesten siden starten i 1998 fungert som norsk sjakks hovedside for nasjonale og internasjonale nyheter, hele perioden administrert av Eirik T. Gullaksen.

## Referanser
Ensjøveien (Oslo)

**Ensjøveien** (3-31, 4-34) er en vei på Ensjø i bydel Gamle Oslo. Den går fra Økernveien til Strømsveien.

Navnet hadde vært i bruk en stund da det ble offisielt vedtatt i 1947. Veien har tidligere hatt et noe annet løp. Det har for øvrig vært stor byggevirksomhet i veien og området på 2010-tallet.

Tøyen transformatorstasjon er i nr. 2. Ved nr. 21 lå hovedbølet til Normannsløkka, og i nr. 23 var eiendommen Gladengen, som har gitt navn til Gladengveien.

## Referanser


## Kilder
*  

## Eksterne lenker
* Oslo kommunes bydelsoversikt


Fil:Ensjøveien x Bøgata.jpg|Like ved Kampen går veien under Gjøvikbanen, og Bøgata tar av mot høyre.
Fil:03Ensjøveien 12 c.JPG|Nr. 12C ligger egentlig i Sigurd Hoels vei og skiller seg også stilmessig fra resten av strøket.
Fil:Bilutstillingshall Ensjø.JPG|Iglebæk bilanlegg i nr. 17 er typisk for veiens næringsbebyggelse.
Fil:Ensjø T-bane.JPG|Ensjø T-banestasjon
Antenneveien (Oslo)

**Antenneveien** (1-9, 2-22 og 28-32) er en vei på Lambertseter i bydel Nordstrand i Oslo. Den går mellom Lambertseterveien og Feltspatveien.

Veien fikk navn i 1952 etter antennemastene for Oslo storkringkaster, som lå like sør for veien.

Veien har blokkbebyggelse fra 1950-tallet. Adressene nr. 24-26 og 34-40 ble overført til Vaskeribakken i 2014.

## Referanser


## Kilder
* Oslo byleksikon

## Eksterne lenker
*
Anton Tschudis vei (Oslo)

**Anton Tschudis vei** (1-29, 2-28) er en vei på Risløkka i bydel Bjerke i Oslo. Den går fra Nordalveien mot Brobekkveien. Enden mot sistnevnte er imidlertid stengt for biltrafikk og har bare gangveiforbindelse.

Veien fikk navn i 1925 etter Anton Tschudi (1848–1914), som eide bl.a. gårdene Høybråten og Økern.

## Kilder
* Oslo byleksikon

## Eksterne lenker
*
Apalløkkveien (Oslo)

**Apalløkkveien** (1-31, 6-14) er en vei på Rødtvet i bydel Grorud i Oslo. Den går nordover fra Sandåsveien og ender som blindvei like sør for Greibanen, med gangveiforbindelse videre mot Apalløkka skole.

Veien fikk navn i 1961 etter Apalløkka, tidligere en husmannsplass under Rødtvet gård.

## Kilder
* Oslo byleksikon

## Eksterne lenker
*
Arilds vei (Oslo)

**Arilds vei** (1-31, 2-30) er en vei på Grefsenplatået i bydel Nordre Aker i Oslo. Den går fra Lyngåsveien til Myrerskogveien.

Navnet ble vedtatt i 1930.

Meieribestyrer Synnøve Finden bodde i sin tid i nr. 1.

## Referanser


## Kilder
* Oslo byleksikon

## Eksterne lenker
* Oslo kommunes bydelsoversikt
Bakketoppen (Oslo)

**Bakketoppen** (1-21B, 2A-16) er en vei på Nordstrandshøgda i bydel Nordstrand i Oslo. Den går fra Ljabrubakken til Munkerudveien.

Veien fikk navn i 1926 etter plassen Bakketoppen i nr. 1.

## Kilder
* Oslo byleksikon

## Eksterne lenker
*
Bakkeveien (Oslo)

**Bakkeveien** (3-21, 2A-4) er en vei på Bestum i bydel Ullern i Oslo. Den går som blindvei sørover fra Bestumveien og har gangveiforbindelse til Øvre Skogvei.

Navnet ble vedtatt i 1917.

## Referanser


## Kilder
* Oslo byleksikon

## Eksterne lenker
*
Biskop Heuchs vei (Oslo)

**Biskop Heuchs vei** (1-43B, 2A-52) er en vei på Bakkehaugen ved Tåsen i bydel Nordre Aker i Oslo. Den går mellom Tåsenveien og Maridalsveien på nordsiden av Voldsløkka. Det opprinnelige rette løpet mot Maridalsveien er avstengt, og nåværende løp går rett østover, på sørsiden av Shell-stasjonen i Maridalsveien 262.

Veien fikk navn i 1943 etter biskop Johan Christian Heuch, som var kapellan i Vestre Aker.

Det meste av veien har villabebyggelse, med enkelte tomannsboliger og rekkehus. Det er en viss fortetning med to husrader i vestenden på nordsiden. I nr. 6 er en avdeling av Hakkebakkeskogen familiebarnehage.

## Referanser


## Kilder
* Oslo byleksikon

## Eksterne lenker
*
Anapanasati

**Ānāpānasati** (pāli, sanskrit: *ānāpānasmṛti*; kinesisk: 安那般那; pinyin: *ānnàbānnà*; singalesisk:  ආනා පානා සති) er et begrep innenfor buddhismen. Det betyr «årvåkenhet» (sati) overfor pusten eller «innånding og utånding» (*ānāpāna*) og er en form for buddhistisk meditasjon som er vanlig innenfor tibetansk buddhisme, Zen, Tiāntái og Theravada, såvel som innenfor vestlig baserte årvåkenhetskurs. Ānāpānasati hentyder til årvåkenheten overfor pustens bevegelser i kroppen. Ifølge tradisjonen ble den opprinnelig overlevert fra Gautama Buddha i flere sutraer, deriblant *[[Ānāpānasatisutta]]* (MN 118).

## Eksterne lenker
* *Mindfulness with Breathing* av Buddhadāsa Bhikkhu. Wisdom Publications, Boston, 1996. ISBN 0-86171-111-4.
* *Breath by Breath* av Larry Rosenberg. Shambhala Classics, Boston, 1998. ISBN 1-59030-136-6.
* *Tranquillity and Insight* av Amadeo Sole-Leris. Shambhala, 1986. ISBN 0-87773-385-6.
Bjørnveien (Oslo)

**Bjørnveien** (1-129, 2-104) er en vei på Holmen i bydel Vestre Aker i Oslo. Den går nordover fra en snuplass på nordsiden av Østre Holmen gård (i nr. 2). (Det er fysisk veiforbindelse helt fra Holmenkollveien i sør, men det er stengt av med flere bommer.) Et stykke nord for Stasjonsveien dreier veien mot vest og deretter sør, før den ender opp i Stasjonsveien igjen ved Gressbanen.

Navnet ble vedtatt i 1952. Veien har for det meste villabebyggelse, noen rekkehus samt enkelte idrettsanlegg.

## Referanser


## Kilder
* Oslo byleksikon

## Eksterne lenker
*
Bjølsengata (Oslo)

**Bjølsengata** (1-17C, 12-20) er en gate på Bjølsen i bydel Sagene i Oslo. Den går fra Advokat Dehlis plass til Sarpsborggata, øst for Bjølsen skole og Bjølsenparken. Hele gaten er imidlertid avstengt for biltrafikk og fremstår dermed som gangvei.

Navnet ble vedtatt i 1864. Gata er imidlertid svært gammel, og kan gjenfinnes på kart i alle fall tilbake til 1700-tallet. Gata gikk da fra Maridalsveien opp til hovedbølet på Bjølsen gård. Navnet "Bjølsengrinda" vært brukt på bebyggelse i den nedre delen av gata.

I Bjølsengata finner man noen av de siste restene av trehusbebyggelsen som en gang var karakteristisk for nabolaget Bjølsenjordet, et arbeiderstrøk mellom Bjølsenparken og Maridalsveien. Et av disse husene er almueskolen fra 1870-tallet, som i dag er et leilighetskompleks med adressen Kongsberggata 2. 

## Kilder
* Oslo byleksikon

## Eksterne lenker
*
Arildsvingen (Oslo)

**Arilds vei** (1-31, 2-30) er en vei på Grefsenplatået i bydel Nordre Aker i Oslo. Det er en blindvei på vestsiden av Arilds vei.

Veien fikk navn i 1969.

## Kilder
* Oslo byleksikon

## Eksterne lenker
*
Arkitekt Steckmests vei (Oslo)

**Arkitekt Steckmests vei** (2A-8I; ingen oddetallsadresser) er en vei på Ormøya i bydel Nordstrand i Oslo. Den går som blindvei nordover fra Singasteinveien.

Veien fikk navn i 1977 etter arkitekt Bernhard Steckmest, som blant annet tegnet Ormøy kirke og villaen Ormøykollen (Singasteinveien 20). All bebyggelse med adresse i veien ligger på vestsiden.

## Kilder
* Oslo byleksikon

## Eksterne lenker
*
Bergsvatnet

**Bergsvatnet** eller **Bergsvannet** kan vise til flere innsjøer i Norge:

*Bergsvatnet (Nærøy) – i Nærøy kommune i Nord-Trøndelag
*Bergsvatnet (Høyanger) – i Høyanger kommune i Sogn og Fjordane
*Bergsvatnet (Vaksdal) – i Vaksdal kommune i Hordaland
*Bergsvatnet (Tokke og Vinje) – i Tokke og Vinje kommuner i Telemark
*Bergsvannet (Hof) – i Hof kommune i Vestfold
*Bergsvannet (Vassås) – i Hof kommune i Vestfold
Dalbakkveien (Oslo)

**Dalbakkveien** (1-75, 2-106) er en vei på Godlia i bydel Østensjø i Oslo. Den går sørover fra Låveveien og krysser Promenaden og Terrasseveien før den også krysser Låveveien og ender opp som blindvei på østsiden av denne.

Navnet ble vedtatt i 1917. Godlia tennisklubb har et anlegg i nr. 33, og i nr. 39 er Søndre Skøyen kapell. Ellers er dette en utpreget boligvei.

## Kilder
* Oslo byleksikon: Dalbakkveien

## Eksterne lenker
*
Gäbleins vei (Oslo)

**Gäbleins vei** (1-7; ingen partallsadresser) er en vei i Ullevål hageby i bydel Nordre Aker i Oslo. Den går fra John Colletts allé til Damplassen.

Veien fikk navn i 1918 etter den tyskfødte gartneren Carl John Gäblein (1714–83), som var en foregangsmann for hagebruket i Aker.

Alle adressene er oppført på Byantikvarens gule liste.

## Kilder
* 
* 

## Eksterne lenker
* 
* Sogn historielag
Stølsvatnet

**Stølsvatnet** kan vise til flere innsjøer i Norge:

*Stølsvatnet (Høyanger) – i Høyanger kommune i Sogn og Fjordane
*Stølsvatnet (Modalen) – i Modalen kommune i Hordaland
*Stølsvatnet (Lund) – i Lund kommune i Rogaland
Japan under Asiamesterskapet i friidrett 1998

Japan deltok som vertsnasjon under Asiamesterskapet i friidrett 1998 som ble arrangert i juli 1998 i Fukuoka i Japan. Utøvere fra Japan tok 36 medaljer under mesterskapet.

## Medaljevinnere

## Eksterne lenker
* GBR Athletics
Scala kino

**Scala kino** var en kino som lå i Stortingsgata 28 i Oslo. Kinoen lå i Odd Fellow-gården, der Saga kino senere ble opprettet. Scala kino hadde kun én kinosal. Da Scala kino avsluttet sitt leieforhold i 1972, ble kinosalen leiet ut til Statens Teaterskole mens inngangspartiet ble innredet til kontorer for gårdeieren Odd Fellow, Storlogen og gårdsselskapet. Kinosalen ble senere innredet til kontor og leiet ut til et advokatfirma som kalte seg «Advokatene i Scala». Da disse flyttet ut i 1994 ble lokalene overtatt av Det norske Rebekkaråd, en losjeorganisasjon for kvinner som er tilknyttet den internasjonale Rebekkaordenen, og som er søsterorganisasjonen til Odd Fellow.

## Referanser
Ma Zhaoxu

**Ma Zhaoxu** (forenklet kinesisk: 马朝旭; tradisjonell kinesisk: 馬朝旭; pinyin: *Mǎ Zhāoxù*, født september 1963) er Folkerepublikken Kinas nåværende ambassadør i Australia. Han var tidligere talsmann for Folkerepublikken Kinas utenriksministerium såvel som generaldirektør for landets informasjonsdepartement.

## Referanser


## Eksterne lenker
* Biografi til utenriksdepartementets talsmann Ma Zhaoxu (kinesisk).
India under Asiamesterskapet i friidrett 2000

India deltok under Asiamesterskapet i friidrett 2000 som ble arrangert i 2000 i Jakarta i Indonesia. Utøvere fra India tok 21 medaljer under mesterskapet.

## Medaljevinnere

## Eksterne lenker
* GBR Athletics
Hagelundveien (Oslo)

**Hagelundveien** (1-17, 2-58) er en vei på Grorud i Oslo. Den går nordover fra Bergensveien ved Grorud senter og munner ut i samme vei et stykke lenger nord.

Veien het Fanaveien fra 1951, men fikk sitt nåværende navn året etter, etter eiendommen Hagelund i Bergensveien 28.

En menighet i Den nyapostoliske kirke holder til i nr. 2.

## Kilder
* 

## Eksterne lenker
*
Harald Meltzer

**Harald Meltzer** (født 7. mars 1814 i Bergen, død 27. juli 1862 i Oslo) var en norsk politiembetsmann og forfatter. Han var sønn av eidsvollsmannen Frederik Meltzer.

Meltzer tok juridisk embetseksamen i 1841 og fikk arbeid som kopist i Justisdepartementet. Han ble politifullmektig i 1849, og i 1853 ble han utnevnt til politiadjutant. I løpet av sitt virke, skrev han en mengde notiser fra politiets hverdag. Han skildret «ofte utilslørt, uten pekefinger og uten å være fordømmende» og «nesten alltid med en varm, menneskelig eller medmenneskelig snert.» Notisene ble publisert i *[[Christiania-Posten]]* og senere i tobindsverket *Smaabilleder af folkelivet*. Med disse notisene skapte han en ny sjanger, han satte ord på ting det ikke var vanlig å snakke om.

Meltzer skrev også en serie notiser om *[[Ole Høiland]]s Liv og Levnet*.

Meltzer døde i 1862 av tyfus.

## Referanser
Feltspatveien (Oslo)

**Feltspatveien** (13-45, 16-64) er en vei på Lambertseter i bydel Nordstrand i Oslo. Den går fra Lambertseterveien til Mellombølgen.

Veien fikk sitt navn i 1952. I området finnes også mange andre veier med navn etter bergarter og mineraler.

Langs veien står boligblokker tilsluttet borettslagene Marmorberget og Bergkrystallen, oppført over en årrekke frem til 1954. I nr. 29 er tidligere Bergkrystallen trygdeboliger, opprinnelig kalt «Fjordgløtt». Nå er dette borettslaget Krystallen med omsorgsleiligheter og seniorsenter.

Adressene nr. 1–11 ble overført til Vaskeribakken i 2014.

## Referanser


## Kilder
* 

## Eksterne lenker
*
Schläfli-symbol

I geometri er et **Schläfli-symbol** en notasjon på formen {p,q,r,...}, som definerer en regulær polytop eller en regulær tesselering.

Slik settes et Schläfli-symbol på et kjent slikt objekt:
* Et regulært polygon med *p* kanter har Schläfli-symbolet *{p}*. For eksempel har et kvadrat Schläfli-symbolet {4}.
* Et regulært polyeder eller todimensjonal tesselering med *q* slike polygoner rundt hvert hjørne har Schläfli-symbolet *{p,q}*. For eksempel har en kube, som har 3 kvadrater rundt hvert hjørne, Schläfli-symbolet {4,3}.
* En regulær 4-polytop eller tredimensjonal tesselering med *r* slike polyedre rundt hver kant har Schläfli-symbolet *{p,q,r}*. For eksempel har en tesserakt, som har 3 kuber rundt hver kant, Schläfli-symbolet {4,3,3}.
* Slik fortsetter det: For en regulær *n+1*-dimensjonal polytop eller regulær *n*-dimensjonal tesselering, er det *n*-te (unntatt det første) tallet i dets Schläfli-symbol en betegnelse på hvor mange *n*-dimensjonale celler som ligger rundt hver *n-minus-1*-dimensjonale celle.

Ordet *Schläfli-symbol* er oppkalt etter matematikeren Ludwig Schläfli fra 1800-tallet, som gjorde viktige bidrag innen geometri og innen andre områder.
Ravnåsveien (Oslo)

**Ravnåsveien** (1-95, 28-62) er en vei på Holmlia i bydel Søndre Nordstrand i Oslo. Den går vestover fra Holmliaveien et par hundre meter nord for Holmlia senter og ender i en parkeringsplass inntil Gamlelinja, med gangveiforbindelse videre til boligene.

Veien fikk navn i 1981 etter småbruket Ravnåsen (Hallagerbakken 26, under Øvre Ljan).

Nr. 1-3 er et næringsbygg med variert virksomhet, deriblant NAV.
Holmlia kirke er i nr. 28 og nås via en stikkvei på sørsiden. I nr. 38 holder Homlia frivillighetssentral til. Ellers er veien noe av en bomaskin, omgitt av (stort sett) boligblokker og rekkehus organisert i flere borettslag og et samei. Disse har typisk egne adkomstveier og ligger litt tilbaketrukket fra hovedveiløpet:
* Skovbakken borettslag (nr. 5-17 samt Hallagerbakken 8-18; på nordsiden helt i øst)
* Øvre Ravnåsen borettslag (nr. 25-95, 15 blokker på nordsiden, vest for Skovbakken og sør for Ravnåstoppen, tilsluttet OBOS)
* Ravnåskollen boligsameie (nr. 36A-F, tre tomannsboliger på sørsiden)
* Midtre Ravnåsen (nr. 40-62, 45 rekkehusleiligheter på sørvestsiden, tilsluttet OBOS)

## Referanser


## Kilder
*  

## Eksterne lenker
*
Flink pike

***Flink pike*** er en norsk dokumentarfilm fra 2014, regissert av Solveig Melkeraaen. Filmen hadde norsk kinopremiere 10. oktober 2014, etter å ha vært vist under Bergen internasjonale filmfestival 2014 og Den norske filmfestivalen i Haugesund 2014.

Den norske filmkritikeren Birger Vestmo gav den terning fem og skrev blant annet:« Innholdet er sterkt og temaet er alvorlig, men filmen er alt annet en depressiv. *Flink pike* er overraskende morsom og leken, og gir publikum håp om at lyset i tunnelen faktisk finnes.»

## Deltager i filmen
*Solveig Melkeraaen
*Ravn Lanesskog
*Magnus Melkeraaen
*Sigrid Melkeraaen
*Karl Magnus Melkeraaen
*Kristine Steffensen

## Referanser


## Eksterne lenker
*
Pentagonal pyramide

En **pentagonal pyramide** er en pyramide med en pentagonal (femkantet) grunnflate og fem trekantede sideflater som møtes i ett punkt (hjørne).

## Johnson-legeme (J2)
Hvis alle de trekantede sideflatene er likesidede trekanter og grunnflata er et regulært pentagon, er pyramiden et Johnson-legeme (J2). De 92 Johnson-legemene ble fikk navn og ble beskrevet av den canadiske matematikeren Norman Johnson i 1966.

Denne pentagonale Johnson-pyramiden kan karakteriseres ut ifra én enkelt grunnflate-kantlengde av parameter *a*.  Høyden *h* (fra pentagonets midtpunkt til toppunktet), er en slik pyramides overflateareal *A* (med alle seks sidene) og volum *V* følgende:
:h = \sqrt{10}}}\,a \approx 0.5257\,a.
:A = \left( \frac{\sqrt{25 + 10 \sqrt{5}}}{4} + 5\frac{\sqrt{3}}{4} \right) a^2 \approx 3.8855\,a^2.
:V = \frac{5 + \sqrt{5}}{24}\,a^3 \approx 0.3015\,a^3.

## Nære polyedre

### Dualt polyeder
Den pentagonale pyramiden er topologisk sett et *selvdualt polyeder*. Dualens kantlengde er ulik på grunn av *polar gjenngjeldelse*.

## Eksterne lenker
* ''Eric W. Weisstein, http://mathworld.wolfram.com/PentagonalPyramid.html (http://mathworld.wolfram.com/JohnsonSolid.html) hos MathWorld
* Virtual Reality Polyhedra www.georgehart.com: The Encyclopedia of Polyhedra (VRML-[modell](http://www.georgehart.com/virtual-polyhedra/vrml/pentagonal_pyramid_(J2).wrl) )
Storavatnet (Bjerkreim)

**Storavatnet** er en innsjø i Bjerkreim kommune i Rogaland. Den har utløp til Fossbekken, som munner ut i Kvitlaåna ved Bjordal.

## Referanser
Grunnflate

En **grunnflate** er i geometri det plane flatestykket som et prisme, en pyramide, et sylinder eller en kjegle hviler på. For eksempel er grunnflata i et sylinder en sirkel, og grunnflata i en kube er et kvadrat.

## Referanser
Det eviggrønne partiet

**Det eviggrønne partiet** (eller *det evigunge parti*, originalnavnet er *Immergrüne Partie*) er et sjakkparti mellom Adolf Anderssen og Jean Dufresne som ble spilt i juli 1852 i Berlin. Partiet er på grunn av den glitrende sluttkombinasjonen blitt gjengitt i en mengde sjakkpublikasjoner.

Den senere verdensmester i sjakk, Wilhelm Steinitz, beskrev partiet som en «eviggrønn [plante] i laurbærkransen til den største tyske sjakkmester» Steinitz tenkte spesielt på hvits 19.&nbsp;trekk som innledet sluttkombinasjonen.

## Anderssen – Dufresne
:**1.e2-e4 e7-e5 2.Sg1-f3 Sb8-c6 3.Lf1-c4 Lf8-c5 4.b2-b4 Lc5xb4**
Partiet åpner med Evansgambit, der hvit ofrer en bonde for å oppnå en rask utvikling og kontroll over sentrum. Åpningen var svært populær på 1800-tallet.

:**5.c2-c3 Lb4-a5 6.d2-d4 e5xd4 7.0-0 d4-d3**

Svart unngår å slå på c3 for å forhindre utvikling av den hvite springeren på dette feltet og fordi hvit ellers truer med å bygge opp et imponerende bondesentrum med c3xd4.

:**8.Dd1-b3 Dd8-f6 9.e4-e5 Df6-g6 10.Tf1-e1 Sg8-e7 11.Lc1-a3 b7-b5**

Svart ofrer på sin side en bonde for å oppnå utvikling på dronningfløyen.

:**12.Db3xb5 Ta8-b8 13.Db5-a4 La5-b6 14.Sb1-d2 Lc8-b7 15.Sd2-e4 Dg6-f5 16.Lc4xd3 Df5-h5**

Med neste trekk ofrer hvit en brikke. 17. Se4-g3 ville vært bedre, men Anderssen hadde allerede nå planlagt kombinasjonen som følger.

:**17.Se4-f6+ g7xf6 18.e5xf6 Th8-g8**

I denne stillingen spiller Anderssen et trekk som ser ut som en stor feil, da motspilleren vinner en brikke  på grunn av bindingen på g-linja og truer med matt i ett trekk på g2.

:**19.Ta1-d1 Dh5xf3**

Dufresne kan knapt lastes for ikke å ha gjennomskuet Anderssens hensikter; hvits tårntrekk, som Steinitz og mange andre kommentatorer hyllet, er objektivt sett tvilsomt. Paul Lipke foreslo i 1898 19. … Tg8-g4, og etter dette trekket ville ikke hvit ha en fordel, eksempelvis med 20.Ld3-c4 Dh5-f5 21.Td1xd7 Ke8xd7 22.Sf3-e5+ Kd7-c8 23.Se5xg4 Se7-d5 24.Da4-d1 Sd5xf6 25.Lc4-d3 Dh5xg4 26.Dd1xg4 Sf6xg4 27.Ld3-f5+ Kc8-d8 28.Te1-d1+ Sc6-d4 29.Lf5xg4 Lb7-d5 30.c3xd4 Ld5xa2. 

:**20.Te1xe7+ Sc6xe7**

Med 20.&nbsp;….&nbsp;Sc6xe7 legger Dufresne grunnlaget for hvits spektakulære matt, men heller ikke det bedre 20.&nbsp;….&nbsp;Ke8-d8 kunne reddet ham. En mulig fortsettelse er 21.Te7xd7+ Kd8-c8 22.Td7-d8+ Kc8xd8 23.Ld3-e2+ Sc6-d4 24.Le2xf3 Lb7xf3 25.g2-g3 Lf3xd1 26.Da4xd1 c7-c5 27.c3xd4 c5xd4 28.La3-e7+ med vinnende stilling for hvit.

:**21.Da4xd7+ Ke8xd7 22.Ld3-f5+ Kd7-e8 23.Lf5-d7+ Ke8-f8 24.La3xe7** matt.

## Se også
* Liste over sjakkpartier

## Referanser og noter


## Eksterne lenker
* Kommentarer til partiet av Garri Kasparov og Karsten Müller på chessbase.com
Litlabø

**Litlabø** er et tettsted og område i Stord kommune i Hordaland som tidligere hadde gruvedrift. Stedet ligger ved nordenden av Storavatnet på øya Stord, 7 km fra trafikknutepunktet Leirvik og 2 km fra trafikknutepunktet Sagvåg. Litlabø hadde i 2001 omkring 450 innbyggere. Stordø Kisgruber A/S drev ut svovelkis fra 1907 til driften ble stanset i 1968. Litlabø har i dag gruvemuseum drevet av Sunnhordland museum og Venelaget for Gruo, og er boområde med Litlabø barneskole, samfunnshus og idrettsanlegg. I Hustredalen ligger det motorsportanlegg.    


File:Litlabø_skule,_a_primary_school_in_Stord,_Norway._Distorted_panorama_photo_2018-03-06_IMG_5656.jpg|Litlabø skule på Litlabø på Stord.


## Referanser


## Se også
*Stordø Kisgruber
Mortjørna

**Mortjørna** (også kalt *Mortjødno*) er et tjern i Stord kommune i Vestland. Det ligger på gården Nedre Litlabø og har utløp til Storavatnet via Stølaelvo.

## Referanser
Montpellier-solrose

**Montpellier-solrose** (*Cistus monspeliensis*) er en eviggrønn busk i solrosefamilien.

Den er ganske lav og blir aldri mer enn 50&nbsp;cm høy. Busken dufter sterkt, og bladene er mørkegrønn og lansettformede. Blomstene er hvite og forholdsvis små, 20–30&nbsp;mm. Den vokser i garrigue og på andre tørre, steinete steder.

Arten er utbredt i middelhavsområdet fra Portugal og Marokko til Hellas, Kypros og Tunisia. En trodde tidligere at Montpellier-solrose var innført til Kanariøyene, men undersøkelser av DNA viser at den genetiske variasjonen er større på Kanariøyene enn i middelhavsområdet, så arten må ha spredt seg til øyene uten menneskelig hjelp. Det er ti haplotyper på Kanariøyene og bare én på fastlandet, og haplotypen på fastlandet er den mest opprinnelige. Populasjonene på fastlandet må gjennomgått genetiske flaskehalser under istidene i pleistocen og mistet genetisk variasjon. 

## Kilder
* 
* 
* 

## Eksterne lenker

*
Cistus populifolius

***Cistus populifolius*** er en eviggrønn busk i solrosefamilien. 

Den er sterkt forgrenet og har en vid vekst. Høyden er opptil 1,5&nbsp;m. Bladene er ovale med en hjerteformet basis og har ofte en bølgende kant. Blomstene er hvite, 40–60&nbsp;mm og sitter i klaser på opptil seks. Den vokser i maquis, garrigue og på tørre, steinete steder. Arten er utbredt i Portugal, Spania, Sør-Frankrike og Marokko.

## Kilder
* 
* 

## Eksterne lenker
*
48 Crash

**«48 Crash»** er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1973. Singelen kom på 1.-plass på *Kent Music Report* i Australia, 2.-plass på *Go-Set* i Australia, Sveits og Tyskland, 3.-plass i Storbritannia, 5.-plass i Norge, 6.-plass i Italia og Østerrike, 10.-plass på *VRT Top 30 Flanders* i Belgia, 16.-plass på *Single Top 100* i Nederland, 18.-plass på *Ultratop 50 Flanders* i Belgia og Frankrike, 23.-plass på *Dutch Top 40* i Nederland og 91.-plass i Canada. Sangen ble også gitt ut på albumet *[[Suzi Quatro (album)|Suzi Quatro]]* senere samme år. Hun spilte den inn igjen i studio i 1996 og ga den ut på albumet *[[What Goes Around - Greatest & Latest]]*.

## Kilder
*
Rælingen Skiklubb

**Rælingen Skiklubb** (stiftet i 1930) er en norsk idrettsklubb i Rælingen, med tilhold i Marikollen Skisenter. Klubben har tilbud innen alpint, langrenn og skihopping.

## Kjente utøvere
* Henrik Kristoffersen, alpin
* Simen Ramberg Christensen, alpin
* Arnfinn Karlstad, hopp
* Marius Lindvik, hopp

## Eksterne lenker
*
Hestatjørna

**Hestatjørna** (også kalt *Hestatjødno*) er et tjern i Stord kommune i Vestland. Den er lokalisert mellom gardene Nedre Litlabø og Kannelønning og har utløp til Mortjørna og derfra videre til Storavatnet.

## Referanser
Liverpool (andre betydninger)

**Liverpool** kan vise til:

*Liverpool, en by i England.
*Liverpool FC, en engelsk fotballklubb for menn.
*Liverpool LFC, en engelsk fotballklubb for kvinner.
*Liverpool John Lennon lufthavn, en flyplass ved den engelske byen Liverpool.
*Liverpool Institute for Performing Arts (LIPA), en engelsk skole i Liverpool.
*Liverpoolbukta, en bukt i Irskesjøen ved Liverpool.
*Liverpool erkebispedømme, et katolsk erkebispedømme i England.
*Liverpool (kortspill), et kortspill som er en variant av rummy.
Stine Østvold

**Stine Merete Østvold Aamodt** (født 1975) er en norsk ballettdanser, fra 2000 til 2020 ansatt ved Den Norske Opera & Ballett. Hun er tidligere norsk mester i rytmisk sportsgymnastikk. 

Som utøver av rytmisk gymnastikk ble hun fire ganger norsk mester, i 1990, 1991, 1995 og 1996. Hun begynte så med dans og tok utdannelse ved Statens balletthøgskole. Hun var siden tilknyttet den norske koreografen, Ingun Bjørnsgaard Prosjekt og Oslo Danse Ensemble. Hun ble ansatt i Nasjonalballetten i 2000. 

Østvold danset blant annet rollen som «Gullfeen» og «Sølvfeen» i Mats Eks moderne «Tornerose» og hadde solistpartier i klassikere som Svanesjøen og Nøtteknekkeren. I 2013 mottok hun Operaens Ballettklubbs årlige stipend. Juryens begrunnelse: «Stine Østvold er en fremragende danser. Hun formidler med imponerende uttrykksfullhet og viser et stort engasjement. Når hun står på scenen, blir vår oppmerksomhet uvilkårlig trukket mot henne.»

Hun fortsatte ved Operaen etter sin ordinære pensjonsavgang i 2016 og hadde sin avskjedsforestilling i Jiri Kylian-stykket Gods and Dogs i 2020.

Østvold er gift med alpinisten Kjetil André Aamodt.

## Referanser


## Eksterne lenker
* Stine Østvolds profil ved Nasjonalballetten
Rune Erland

**Rune Erland** (født 25. august 1968) er en norsk tidligere håndballspiller. 

Han har spilt håndball i klubber som Viking Håndball, Stavanger Idrettsforening (SIF), Gummersbach, Grosswaldstadt og Eisenach.

Her hjemme ble han toppskårer i eliteserien 2 år på rad i 1998/99 - 187 mål (nest mest gjennom tidene), 99/00 - 159 mål.
Han har spilt 129 landskamper og skåret 474 mål. Han var også en meget god forsvarsspiller.

Han har 2 NM-gull med Viking og 1 seriemesterskap med Gummersbach i 1991 og ble med dette første nordmann som ble tysk seriemester i håndball. I tillegg var han på årets lag.

## Eksterne lenker
*
Carbotriplurida

**Carbotriplurida** er en utdødd insektgruppe, som er kjent fra bare én fossil art. Det har blitt foreslått at denne er søstergruppen til de vingede insektene (Pterygota) og danner et evolusjonært mellomledd mellom primært vingeløse og vingede insekter.

## Utseende
*Carbotriplura kukalovae* var et meget stort insekt, kroppen på typeeksemplaret er over 10 centimeter lang haletrådene ikke medregnet. Hodet var bredere enn langt med store fasettøyne. Av antennene er bare de tre innerste leddene bevart, men de var etter alt å dømme lange og trådformede. Palpene (munnfølerne) var tynne og fem-leddete. Insektet hadde velutviklede kjever (mandibler). På torax hadde hver av de tre segmentene korte sidelober (vingelignende vedheng), slike fantest også på alle unntatt det bakerste av de 10 bakkroppsleddene. Beina var lange og middels kraftige. Føttene (tarsene) er slanke, det er uklart hvor mange ledd de var bygd opp av - det kan ha vært fem ledd som vanlig hos insekter, men det kan også ha vært så mye som åtte. Det synes å ha vært korte, beinlignende ekstremiteter også på bakkroppen. Kjønnsorganene er ikke bevart på typeeksemplaret (kanskje fordi det ikke var et fullvoksent eksemplar?). Bakerst er det tre, nær 4 centimeter lange haletråder.

## Levevis
Ingenting er kjent om leveviset til dette dyret. Den ble først tolket som en vannlevende nymfe, men det er usikkert om den har levd i vann eller på land.

## Fossiler
Arten er beskrevet fra Karbon-tiden, ca. 310 millioner år før nåtid.
Fossilet ble først tolket som en nymfe av et døgnflue-lignende insekt, senere som en børstehale, før det ble foreslått at det representerer en gruppe helt for seg selv.
Vedhengene (*paranota*) på sidene av thorax blir tolket som et forstadium til det som senere utviklet seg til vinger. Det er ikke spor av noe ledd mellom paranota og thorax, så det er lite sannsynlig at disse er vingeknopper under utvikling slik man finner det den dag i dag hos insekter med ufullstendig forvandling.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Ordenen **Carbotriplurida** Staniczek, Sroka & Bechly, 2014
***** *[[Carbotriplura kukalovae]]* Kluge, 1996 

## Litteratur
* Staniczek, A.H., Sroka, P. og Bechly, G., 2014. Neither silverfish nor fowl: the enigmatic Carboniferous *Carbotriplura kukalovae* Kluge, 1996 (Insecta: Carbotriplurida) is the putative fossil sister group of winged insects Insecta: Pterygota). *Systematic Entomology* 39: 619-632 https://www.researchgate.net/publication/262387349_Neither_silverfish_nor_fowl_the_enigmatic_Carboniferous_Carbotriplura_kukalovae_Kluge_1996_%28Insecta_Carbotriplurida%29_is_the_putative_fossil_sister_group_of_winged_insects_%28Insecta_Pterygota%29.

## Eksterne lenker
*
Hegnavatnet

**Hegnavatnet** er en innsjø i Hjelmeland kommune i Rogaland. 

Vannet ligger 626 moh. på sørsiden av Jøsenfjorden og har et flateinnhold på ca 0,77 km². Vannet er en del av Vormo-vassdraget som er vernet fra fjord til fjell. Da utbyggingen av Ulla-Førre ble planlagt, var det meningen at det skulle foretas en mindre oppdemning av Hegnavatnet, slik at vannet kunne overføres til en pumpestasjon i Stølsdalen og derfra videre til Saurdal pumpekraftverk. Da dette ikke ble gjennomført, ble det startet en prosess med fredning som skjedde ved kongelig resolusjon 19. april 1991. 

Hegnavatnet ligger i sin helhet innenfor Vormedalsheia landskapsvernområde. 

Det er en gammel støl ved vannet og en hytte fra 1970-årene, og det fiskes ørret der.

## Referanser




## Eksterne lenker
* ''Hegnavatnet.'' vann-nett-no. (besøkt 18. november 2014)
Coxoplectoptera

**Coxoplectoptera** er en utdødd insektgruppe. De var primitive, flygende insekter som nærmest så ut som en mellomting mellom døgnfluer og øyenstikkere, men de kjente fossilene er for unge til at de kan være en stamform for disse ordenene.

## Utseende
Nokså store (voksne 15-40 millimeter lange), slanke insekter med store vinger. De voksne insektene lignet overflatisk på døgnfluer. Hodet hadde store fasettøyne. Beina var korte og kraftige, frambeina tilsynelatende tilpasset å gripe byttedyr. Hoftene (coxae) var frie, hengende ned fra thorax. De hadde to par store vinger som kunne ligne på dem hos øyenstikkere, med et tett, fint årenett. Nymfene var reke-lignende, med sterkt sklerotisert hode, lange, trådformede antenner, gjeller langs bakkroppen og tre halefilamenter.

## Levevis
Nymfestadiet levde i (trolig rennende) vann, der de mest sannsynlig var rovdyr som lå på lur nedgravd i bunnsedimentene. Leveviset kan ha lignet på dagens døgnfluer, men de voksne insektenes frambein kan tyde på at de var rovdyr som voksne, og derfor må ha levd mye lenger som voksne enn døgnfluene gjør.

## Fossiler
Gruppen er kjent fra bare to fossil-lokaliteter, en fra jura-tiden i Sibir og en fra Crato-formasjonen fra kritt i Brasil. Fossile nymfer er forholdsvis vanlige blant fossiler fra Crato-formasjonen, men det er bare kjent to voksne eksemplarer.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Ordenen **Coxoplectoptera** Staniczek, Bechly & Godunko, 2011
****** Slekten *[[Mickoleitia]]* (nedre kritt, Crato-formasjonen, Brasil
******* *[[Mickoleitia longimanus]]* 
******* *[[Mickoleitia]] sp.* - en mindre, ikke navnsatt art, bare kjent fra ett eksemplar i en privatsamling i Japan
****** Slekten *[[Mesogenesia]]* (midtre eller øvre jura, Sibir
******* *[[Mesogenesia petersae]]* ( synonym *Archaeobehnigia edmundsi*)

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.
* Staniczek, A.H.,  Bechly, G. & Godunko, R.J. (2011) Coxoplectoptera, a new fossil order of Palaeoptera (Arthropoda: Insecta), with comments on the phylogeny of the stem group of mayflies (Ephemeroptera). *Insect Systematics & Evolution*, **42**(2): 101-138, Brill, Leiden. ISSN 1399-560X (hjemmeside med lenke til PDF.

## Eksterne lenker
*
Axel (Terneuzen)

**Axel** er en by i kommunen Terneuzen i regionen Zeeuws-Vlaanderen i den nederlandske provinsen Zeeland. 

## Eksterne lenker
*
Syntonopterida

**Syntonopterida** er en utdødd insektgruppe. 

## Utseende
Store til meget store, døgnflue-lignende insekter. Kroppen var slank med to par vinger som var omtrent like lange, men bakvingene litt bredere enn forvingene ved roten.

## Levevis
Nymfene levde trolig i ferskvann.

## Fossiler
Gruppen er kjent fra fossiler fra karbon og perm fra Europa, det nordlige Asia og Nord-Amerika.

## Systematisk inndeling
Noen regner denne gruppen som en primitiv familie av døgnfluer (Ephemeroptera).

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Ordenen **Syntonopterida** Handlirsch, 1911
****** *[[Anglolithoneura magnifica]]* Prokop, Nel & Tenny, 2010
****** *[[Gallolithoneura butchlii]]* Garrouste, Nel & Gand, 2009
****** Slekten *[[Lithoneura]]* Carpenter, 1938
******* *[[Lithoneura lameerei]]* Carpenter, 1938
****** Slekten *[[Syntonoptera]]* Handlirsch, 1911
******* *[[Syntonoptera schucherti]]* Handlirsch, 1911

## Litteratur
* Garrouste, R., Nel, A. og Gand, G. (2009) New fossil arthropods (Notostraca and Insecta; Syntonopteridae) in the Continental Middle Permian of Provence (Bas-Argens Basin, France). *Systematic palaeontology* 8: 49-67. http://www.sciencedirect.com/science/article/pii/S1631068308002194
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.
* Prokop, J. Nel, A. og Tenny, A. (2010) On the phylogenetic position of the palaeopteran Syntonopteroidea (Insecta: Ephemeroptera), With a New species from the Upper Carboniferous of England. Organisms Diversity & Evolution 10: 331-340. http://link.springer.com/article/10.1007%2Fs13127-010-0022-2#page-1

## Eksterne lenker
*
Geroptera

**Geroptera** er en utdødd insektgruppe. Gruppen er trolig forholdsvis nært beslektet med øyenstikkerne.

## Utseende
Disse insektene hadde to par vinger med tett årenett, og også sideflak på pronotum (første mellomkroppsledd). Nymfestadiet er ikke kjent.

## Levevis
Det foreligger ingen informasjon om biologien til denne gruppen.

## Fossiler
Gruppen er bare kjent fra fossiler fra øvre karbon fra Argentina, 318-324 millioner år før nåtid.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Ordenen **Geroptera** Brodsky, 1994
****** Familien Eugeropteridae Riek, 1984
******* Slekten *[[Eugeropteron]]* Riek, 1984
******** *[[Eugeropteron lunatum]]* Riek, 1984
******* Slekten *[[Geropteron]]* Riek, 1984
******** *[[Geropteron arcuatum]]* Riek, 1984

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Sri Lanka under Asiamesterskapet i friidrett 2000

**Sri Lanka** deltok under Asiamesterskapet i friidrett 2000 som ble arrangert i 2000 i Jakarta i Indonesia. Utøvere fra  Sri Lanka tok fem medaljer under mesterskapet.

## Medaljevinnere

## Eksterne lenker
* GBR Athletics
Bankboks

**Bankboks** er et mindre, individuelt låsbart oppbevaringsrom, vanligvis inne i et større pengeskap eller bankhvelv. Bankbokser finnes i banker, postkontor og andre institusjoner og brukes til oppbevaring av verdigjenstander som edelstener, -metaller, pengesedler/valuta, andre verdigjenstander og/eller dokumenter som ihendehaverobligasjoner, skjøter, testamenter og fødselsattester. Også samlinger med høy verdi som f.eks. frimerker og mynter er ofte plassert i bankbokser. I de senere årene er bankbokser også brukt til datalagring, blant annet av leger, tannleger og apotek for å oppfylle krav til personvern og informasjonssikkerhet.

Bankbokser beskytter objektene fra tyveri, brann, oversvømmelse, naturkatastrofer, forfalskning og andre risikoer.

Hotell og cruiseskip kan tilby bankbokser eller mindre pengeskap til sine gjester til bruk under oppholdet. Boksene kan være plassert i resepsjonen eller i gjesterommet.

Den som leier boksen betaler en avgift for å disponere den, og den kan bare åpnes med rett nøkkel, signatur og/eller kode. Ofte har boksen to låser, en som opereres med bankens hovednøkkel mens leieren har nøkkel nr 2. Enkelte banker bruker i tillegg biometriteknologi for å høyne sikkerheten.

En bankboks regnes som privat eiendom; verken utleieren av boksen eller andre har rett til å vite hva som oppbevares der og har ikke lov til å bryte opp boksen uten leiers samtykke. En gammel myte hevder at det i årenes løp har blitt oppbevart mye i bankbokser som ikke tåler dagens lys, for eksempel svarte penger, tyvegods, narkotika, ulovlige våpen, «stjålne» gjenstander det har blitt utbetalt forsikringerstatning for og liknende. Benny Bankboks-saken bekreftet langt på vei denne myten, da mange av leietakerne av oppbrutte bankbokser ikke kunne eller ville oppgi hva som hadde vært i dem (og kunne da heller ikke kreve erstatning).

En rekke norske banker har eller er i ferd med å avvikle bankbokstjenesten fordi etterspørselen er sunket. I 2014 hadde DnB 130&nbsp;000 bokser totalt, men kun 49&nbsp;000 av disse var i bruk. Parallelt har etterspørselen etter private brannskap og safer økt.

## Referanser
Fylkesvei 6690

**Fylkesvei 6690 (Fv6690)** i Trøndelag går mellom Nedre Elvehavn og Sluppen i Trondheim. Veien mellom Lademoen og Bakklandet var før 24. juni 2014 en del av  og utgjorde vestre del av Innherredsveien.

Før Trøndelag fylke ble opprettet 1. januar 2018 hadde veien betegnelsen fylkesvei 905 (Sør-Trøndelag). Samtidig ble det meste av E6' trasé gjennom midtbyen overført til Fv6690.

## Kommuner og knutepunkter

## Eksterne lenker
* Vegvesenets vegkart
*